கேள்வி: சோடியம் டெட்ராசல்பைடு - தயாரிப்பு குறித்து விரிவாக சொல்லுங்கள்.
பதில்: தனிமநிலை கந்தகம் மற்றும் ஆல்ககால் கரைசலிலுள்ள சோடியம் ஐதரோசல்பைடு ஆகியன வினைபுரிந்து சோடியம் டெட்ராசல்பைடு உருவாகிறது: :2NaSH + 4 S &rarr; Na2S4 + H2S
கேள்வி: சோடியம் டெட்ராசல்பைடு - கட்டமைப்பு பற்றி விளக்கவும்.
பதில்: கந்தக அணுக்களின் கோணல்மாணலான சங்கிலிகளை பல்சல்பைடு எதிர்மின் அயனிகள் ஏற்றுக் கொள்கின்றன. S-S பிணைப்புகளின் பிணைப்பு இடைவெளி 2.05 Å ஆகவும் S-S-S-S பிணைப்புகளின் இருமுகக் கோண அளவு கிட்டத்தட்ட 90° ஆகவும் அமைகின்றன.R. Tegman "The crystal structure of sodium tetrasulphide, Na2S4" Acta Crystallogr. (1973). B29, 1463-1469
கேள்வி: சோடியம் டெட்ராசல்பைடு - வினைகள் மற்றும் பயன்கள் பற்றி விளக்கவும்.
பதில்: சோடியம் டெட்ராசல்பைடுடன் அமிலங்களைச் சேர்த்து சூடுபடுத்தினால் ஐதரசன் சல்பைடும் தனிமநிலை கந்தகமும் தோன்றுகின்றன. ஆல்க்கைலேற்றும் முகவர்களுடன் சேர்த்து சூடுபடுத்தினால் கரிம பல்சல்பைடுகள் உருவாகின்றன. குறுக்குப் பிணைப்பு முகவரான பிசு(டிரையீத்தாக்சிசிலில்புரோப்பைல்)டெட்ராசல்பைடை உற்பத்தி செய்ய பயன்படுவது இதன் வர்த்தகப் பயனாகும் :Thurn, Friedrich; Meyer-Simon, Eugen; Michel, Rudolf "Verfahren zur Herstellung von Organosiliziumverbindungen (Continuous manufacture of bis[3-(triethoxysilyl)propyl] tetrasulfide)" Ger. Offen. (1973), DE 2212239 A1 19731004. :Na2S4 + 2 ClC3H6Si(OEt)3 → S4[C3H6Si(OEt)3]2 + 2 NaCl சிலசமயங்களில் ஒரு கலவையாக பிற பல்சல்பைடுகளுடன் சோடியம் டெட்ராசல்பைடைப் பயன்படுத்துகின்றனர். தயோகொல் என்ற பலபடியைத் தயாரிக்கவும் இது பயன்படுகிறது. எத்திலீன் குளோரைடுடனான ஆல்க்கைலேற்றும் வினை இம்முறையில் பங்கேற்கிறது. :Na2S4 + C2H4Cl2 → 1/n (C2H4)Sx]n + 2 NaCl (C2H4)Sx]n (x ~ 4) என்ற தோராயமான வாய்ப்பாட்டால் இத்தகைய சேர்மங்கள் அடையாளப்படுத்தப்படுகின்றன. இவை அமிலங்கள், கரைப்பான்களால் உண்டாகும் தரங்குறைப்பு வினைகளை தீவிரமாக எதிர்க்கின்றன.Sulfides, Polysulfides, and Sulfanes" in Ullmann's Encyclopedia of Industrial Chemistry Ludwig Lange and Wolfgang Triebel, 2000, Wiley-VCH, Weinheim. .